בריאן מאסט

בריאן ג'פרי מאסט (באנגלית: Brian Mast; נולד ב-10 ביולי 1980) הוא פוליטיקאי אמריקאי חבר המפלגה הרפובליקנית המכהן כנציג מחוז 21 של פלורידה בבית הנבחרים של ארצות הברית. מאסט הוא יוצא צבא מעוטר כוכב הארד ולב הארגמן, הוא לחם במלחמת אפגניסטן ואיבד את שתי רגליו מפיצוץ מטען צד. מאסט נולד בגרנד ראפידס שבמישיגן, בנם של ג'יימס וטימאוקסנה. אביו שירת בצבא ארצות הברית במהלך מלחמת קוריאה. לאחר סיום לימודיו בתיכון, התגייס מאסט במאי 2000 לצבא ארצות הברית. הוא עבר טירונות בפורט לאונרד וודס שבמיזורי ולאחר מכן הוצב בפורט לודרדייל בגדוד 841 של חיל ההנדסה של צבא ארצות הברית. ב-2007 עבר הכשרה כצנחן בפורט בנינג ולאחר מכן התמחה בסילוק פצצות. הוא שירת ביחידת סילוק הפצצות המוטסת ה-28 תחת פיקוד המבצעים המיוחדים המשולבים ולחם במלחמת אפגניסטן. ב-19 בספטמבר 2010 במהלך משימה משותפת בקנדהאר עם יחידת הריינג'רס, נפגע מפיצוץ מטען צד אותו ניסה לנטרל. הוא איבד את שתי רגליו ואחת מאצבעות ידו השמאלית. במשך 16 חודשים עבר שיקום במרכז הרפואי הצבאי הלאומי וולטר ריד. ב-2011 הוא הוזמן כאורח של ג'יל ביידן לנאום מצב האומה של נשיא ארצות הברית ברק אובמה. על שירותו עוטר בכוכב הארד, לב הארגמן ומדליית השירות המופתי. ב-2012 השתחרר בדרגת סמל ראשון. במהלך שיקומו התנדב כיועץ לענייני ביטחון במינהל הביטחון הגרעיני (NNSA), ברשות לאכיפת נושאי האלכוהול, הטבק, הנשק, וחומרי הנפץ ולאחר שחרורו עבד כיועץ בהמחלקה לביטחון המולדת. הוא נשוי לבריאנה, אב לארבעה ומתגורר עם משפחתו בפורט פירס שבדרום פלורידה. במאי 2016 סיים תואר ראשון בכלכלה באוניברסיטת הרווארד. ביוני 2015 התפטר מאסט מעבודתו והכריז על התמודדותו לנציג מחוז 18 של פלורידה בבית הנבחרים של ארצות הברית. הוא ניצח בבחירות המקדימות של המפלגה הרפובליקנית ובנובמבר 2016 ניצח גם בבחירות הכלליות. ב-2018, 2020 וב-2022 (עת שונה שם המחוז למחוז ה-21) נבחר לתקופות כהונה נוספות. מאסט הוא נוצרי-אוונגליסטי, ופעיל בארגונים פרו-ישראלים. ב-2015 הגיע לישראל והתנדב במסגרת פרויקט שר-אל בבסיס תל השומר של צה"ל. בניגוד לעמדה הרפובליקנית המקובלת, מאסט תומך בהגבלות על רישיון נשק לאזרחים; איסור על רכישת "נשק תקיפה" ו"נשק טקטי" ובדיקת הרקע של כל מי שמעוניין לרכוש נשק. ב-13 באוקטובר 2023 בזמן מלחמת חרבות ברזל, נכנס לכנס מפלגתי עם מדי צה"ל כאות תמיכה בישראל. ב-27 בדצמבר הגיע יחד עם ראש ממשלת ישראל בנימין נתניהו לבית החולים הדסה הר הצופים בירושלים לבקר את לוחמי צה"ל ומג"ב שנפצעו במלחמה בעזה. מדיה וקבצים בנושא בריאן מאסט בוויקישיתוף אתר האינטרנט הרשמי של בריאן מאסט בריאן מאסט, ברשת החברתית פייסבוק בריאן מאסט, ברשת החברתית אקס (טוויטר) בריאן מאסט, ברשת החברתית אינסטגרם בריאן מאסט, סרטונים בערוץ היוטיוב בריאן מאסט באתר בית הנבחרים של ארצות הברית סיפורו של בריאן מאסט(הקישור אינו פעיל) באתר eaglesup.us Pro-Israel US Army vet runs for Congress — on prosthetic legs, ‏The Times of Israel, ‏2 במרץ 2016 משה ימין, לרוץ קדימה זה מאסט, באתר ynet, 2 באוקטובר 2016 דותן מלאך, ‏חבר הקונגרס שנפצע באפגניסטן ונלחם למען ישראל, בעיתון מקור ראשון, 4 באפריל 2018 Congressman Brian Mast, באתר combatveteransforcongress.org בריאן מאסט, באתר המדריך הביוגרפי של הקונגרס של ארצות הברית (באנגלית) Jill Biden, "My Guests at Tonight’s State of the Union Address", The White House, January 21, 2011 דוד וינברג, ‏"לא אוטומטי, אפילו לא חצי", השילוח, 9, אפריל 2018 ציוץ של אנדרו סולנדר ברשת החברתית אקס (טוויטר), 13 באוקטובר 2023 ניצן קידר, צפו: נתניהו וחבר הקונגרס מאסט ביקרו פצועים, באתר ערוץ 7, 27 בדצמבר 2023 עם חבר הקונגרס שהולך עם פרוטזות, רה"מ ביקר את הפצועים בבית החולים • צפו, באתר JDN‏ ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בריאן מאסט".